Publication: Magyar Közlöny
Issue: MK-2011-78 (Year: 2011, Number: 78)
Era: contemporary
Section: 3. melléklet a 118/2011. (VII. 11.) Korm. rendelethez
Paragraph Index: 653

d) átfogó kép kialakítása az atomerõmûvi blokk folyamatairól, különösen a nukleáris biztonságot érintõkrõl. 3.3.15.0400. Az atomerõmûvi blokkon tartalékvezénylõt kell kialakítani a blokkvezénylõtõl fizikailag és villamos rendszerét tekintve is elkülönített helyen, ahova elégséges mûszerezést, szabályozó- és vezérlõeszközöket kell telepíteni annak érdekében, hogy az atomreaktor leállítható, lehûthetõ és korlátlan ideig biztonságos állapotban tartható legyen. A maradványhõ elvonását és az atomerõmûvi blokk fontos jellemzõinek folyamatos ellenõrzését biztosítani kell, ha a blokkvezénylõ üzemszerû használata bármilyen okból lehetetlenné válna. A tartalékvezénylõ funkcióképességét rendszeres ellenõrzéssel kell biztosítani. 3.3.15.0500. A blokkvezénylõben és a tartalékvezénylõben biztosítani kell a mûszerekbõl származó, szükséges információk fogadását és megjelenítését, lehetõvé téve, hogy az atomerõmûvi blokk állapota és a kritikus biztonsági funkciók idõben értékelhetõek legyenek üzemzavari és baleseti körülmények között is. 3.3.15.0600. A biztonsági funkciót teljesítõ blokkvezénylõi és tartalékvezénylõi rendszerek, rendszerelemek számára folyamatos, szünetmentes villamos betáplálást kell biztosítani. 3.3.15.0700. A tervezés során gondoskodni kell ésszerûen megvalósítható intézkedésekrõl a blokkés tartalékvezénylõn belül vagy kívül lehetséges olyan események azonosítása és hatásainak minimalizálása céljából, amelyekközvetlenülveszélyeztethetikablokkvezénylõiszemélyzettestiépségét,ésavezénylõfolytonoshasználatát. 3.3.15.0800. A blokkvezénylõt és a tartalékvezénylõt önálló tûzszakaszokban kell elhelyezni, ami lehetõvé teszi az atomreaktor biztonságos leállítását a környezõ helyiségekben fellépõ tûz esetén is. 3.3.16. Hõátvitel 3.3.16.0100. Meg kell határozni, minõségileg és mennyiségileg elemezni kell a hõfejlõdés és hõátvitel jelenségének minden létrejövõ formáját. A hõátviteli rendszerek, rendszerelemek segítségével biztosítani kell a szükséges mértékû folyamatos hõelvonást és a végsõ hõelnyelõ közegbe való eljuttatást. 3.3.16.0200. Maradványhõt termelõ nukleáris üzemanyagot tartalmazó rendszerek esetében törekedni kell olyan megoldások alkalmazására, hogy a hõelvitel passzív módon is biztosítható legyen. 3.3.17. Villamosenergia-ellátó és irányítástechnikai rendszerek Villamos rendszerek és rendszerelemek 3.3.17.0100. Biztosítani kell, hogy az atomerõmûvi blokk villamosenergia-ellátó rendszere képes legyen – az egyszeres meghibásodás és a telephelyen kívüli külsõ villamos betáplálás elvesztésének feltételezése mellett – a mûködéshez szükséges villamos energiával ellátni a nukleáris biztonság szempontjából fontos rendszereket és rendszerelemeket normál üzem, várható üzemi események és tervezési üzemzavarok során. 3.3.17.0200. A nukleáris biztonság szempontjából fontos rendszerek és rendszerelemek villamosenergia-ellátását biztonsági osztályuknak megfelelõen, differenciált követelmények szerint kell tervezni. 3.3.17.0300. A villamos rendszerek, rendszerelemek tervezett villamos terhelése – normál üzem, várható üzemi események és tervezési üzemzavarok során – nem haladhatja meg azok névleges terhelhetõségét. A tervezési specifikációnak tartalmaznia kell a rendszerek és rendszerelemek villamos terhelésére vonatkozó korlátozásokat. 3.3.17.0400. Az atomerõmûvi blokk normál villamosenergia-ellátó rendszerében bekövetkezõ események kezelésére a tervezési alapnak megfelelõ intézkedéseket kell tartalmaznia úgy, hogy az atomerõmûvi blokk nukleáris biztonsága ilyen helyzetekben is garantálható legyen. 3.3.17.0500. Az energiaellátó rendszereket, rendszerelemeket a biztonsági osztályba sorolás mellett a villamosenergia-ellátás megengedhetõ kimaradása szempontjából is csoportosítani szükséges. Ezek alapján kell tervezni az atomerõmûvi blokk villamos betáplálási hálózatát. 3.3.17.0600. A szünetmentes energiaellátás jellemzõit és a létfontosságú energiaellátás megengedhetõ kimaradásának idõtartamát biztonsági megalapozással kell meghatározni. 3.3.17.0700. Az üzemi villamos betáplálás kiesésekor, vagy paramétereinek megengedett tartományból való kilépése esetén a biztonsági villamosenergia-ellátó rendszereknek megfelelõ idõn belül automatikusan át kell kapcsolniuk a tartalék betáplálásokra. 3.3.17.0800. A nukleáris biztonság szempontjából fontos rendszerek és rendszerelemek villamos betáplálásánál láncolt villamos kapcsolatok csak olyan módon létesíthetõk, hogy téves üzemi vagy karbantartási mûveletek hatására ne fordulhasson elõ nem szándékolt funkcióvesztés. Irányítástechnika 3.3.17.0900. Biztosítani kell az alapvetõ biztonsági funkciók ellenõrzéséhez szükséges paraméterek mérésére alkalmas mûszerezést, megteremtve ezzel az atomerõmûvi blokk megbízható és biztonságos üzemeltetéséhez, a várható üzemi események és tervezési üzemzavarok levezényléséhez szükséges információ rendelkezésre állását. A nukleáris biztonság szempontjából fontos rendszerekre vonatkozó minden lényeges, mért és származtatott paraméter automatikus rögzítésérõl is gondoskodni kell. 3.3.17.1000. Ellenõrzõ és mérõmûszerezést kell biztosítani a radioaktív anyagok elõfordulási helyeinek megfigyeléséhez és mennyiségének méréséhez minden olyan helyen, ahol a környezetbe történõ kibocsátásuk lehetséges. 3.3.17.1100. Tervezési és adminisztratív intézkedésekkel kell megakadályozni, hogy egy nukleáris biztonság szempontjából fontos rendszer, rendszerelem mûszer- és irányítástechnikai konfigurációja, mûködtetõ logikája vagy a hozzá tartozó adatok megváltoztathatók legyenek olyan alkalmi vagy készen található karbantartói vagy tesztmegoldásokkal, amelyeket nem arra a funkcióra terveztek. 3.3.17.1200. A védelmi mûködéshez tartozó jelzéseket a határérték-túllépés megszûnése után is csak az üzemeltetõ személyzet beavatkozásával lehet nyugtázni. 3.3.17.1300. A biztonsági paraméterekkel kapcsolatos mûszerezésnek biztosítania kell mind a mérés, mind a feldolgozórendszer hibás állapotának felismerhetõségét. 3.3.17.1400. Megfelelõ szabályozó eszközöket kell alkalmazni üzemi paraméterek elõírt üzemi tartományban való tartása céljából. 3.3.17.1500. Olyan mûszerezést kell létesíteni, amely alkalmas arra, hogy információt adjon az atomerõmûvi blokk állapotáról súlyos balesetek környezeti körülményei között is, az ilyen helyzetre kidolgozott útmutató és utasítások terjedelmében. Programozható irányítástechnikai rendszerek, rendszerelemek 3.3.17.1600. A programozható irányítástechnikai rendszerek funkcionális specifikációjának meg kell felelnie a következõ követelményeknek:

Source: https://magyarkozlony.hu/hivatalos-lapok/56c523463ad7f94a02051f34386ca5267722f5d2/dokumentumok/68e3ea36dfd4c52213be4a94d3f7ac14072c077f/letoltes